## Rješenje o određivanju područja stalnog međunarod­nog cestovnog graničnog prijelaza Slavonski Brod

### NN 99/2006 (11.9.2006.), Rješenje o određivanju područja stalnog međunarod­nog cestovnog graničnog prijelaza Slavonski Brod

# POLICIJSKA UPRAVA BRODSKO-POSAVSKA

**2278**

Na temelju članka 15. stavka 2. Zakona o nadzoru državne granice (»Narodne
novine«, broj 173/03), a u svezi s člankom 7. Pravilnika o uvjetima i načinu
određivanja područja graničnog prijelaza (»Narodne novine«, broj 150/04),
Policijska uprava brodsko-posavska donosi:

## RJEŠENJE

### O ODREĐIVANJU PODRUČJA STALNOG MEĐUNARODNOG CESTOVNOG GRANIČNOG PRIJELAZA SLAVONSKI BROD

Članak 1.

Područje stalnog međunarodnog cestovnog graničnog prijelaza Slavonski Brod
obuhvaća otvoreni prostor na kojem se nalazi državna cesta D-53, koja se proteže
od državne granice s Republikom Bosnom i Hercegovinom do 600 m u dubini
teritorija Republike Hrvatske.

Članak 2.

Ukupna površina stalnog međunarodnog cestovnog graničnog prijelaza Slavonski
Brod iznosi 12 469 metara kvadratnih.

Članak 3.

Područje stalnog međunarodnog cestovnog graničnog prijelaza Slavonski Brod
obuhvaća katastarske čestice: 5031/1, 5015/2, 5014/2, 5003/2, 5003/1, 3678/1,
3678/2, 3692/1 k.o. Slavonski Brod i graniči sa katastarskim česticama 3691/1,
3692/4, 3692/5, 3703/2, 3692/2, 3705, 3677/2, 3677/3, 5015/1, 5014/1, 5009/2,
5003/3 k.o. Slavonski Brod.
Područje graničnog prijelaza obuhvaća i prostor desno i lijevo od prometnice
D-53, gledano u pravcu R. Bosne i Hercegovine namijenjen za obavljanje poslova
policije i carine s posebno uređenim površinama za zaustavljanje.
Na području graničnog prijelaza nalazi se dio mosta preko rijeke Save u dužini
od 100 m, centralni objekt površine 120 metara kvadratnih s prostorijama
policije, carine i pošte.
Na području graničnog prijelaza nalazi se 8 kontrolnih kućica za obavljanje
granične i carinske kontrole s pripadajućim rampama, jarbol sa zastavom
Republike Hrvatske, kontejner policije, kontejner pismohrane carinske službe, 2
kontejnera špediterske službe, kontejner carine, kontejner službe za održavanje
čistoće, javna telefonska govornica i 2 javna pokretna kemijska sanitarna čvora.
Granični prijelaz ima 5 ulaznih i 5 izlaznih prometnih traka, kao i prostor s 22
parkirna mjesta namijenjena za pregled vozila i robe u robnom i putničkom
prometu.
Lijevo od centralnog objekta gledano u pravcu R. Bosna i Hercegovine nalazi se 6
ulazno-izlaznih prometnih traka za kontrolu putničkog prometa i 2 ulazne
prometne trake za kontrolu vozila i robe u robnom prometu, te vaga za odvagu
teretnih vozila.
Desno od centralnog objekta nalaze se 2 izlazne prometne trake za kontrolu
vozila i robe u robnom prometu, te 6 parkirnih mjesta za kontrolu vozila i robe
u robnom prometu, te vaga za odvagu teretnih vozila.
Sjeverno i južno od centralnog objekta nalazi se po 8 parkirnih mjesta za osobne
automobile.

Članak 4.

Stupanjem na snagu ovog Rješenja prestaje važiti Pravilnik o određivanju
područja stalnog međunarodnog cestovnog graničnog prijelaza Slavonski Brod
(»Narodne novine«, broj 35/03).

Članak 5.

Ovo Rješenje stupa na snagu osmog dana od dana objave u »Narodnim novinama«.

Broj: 511-11-03-5/6-3755/2-06.
Slavonski Brod, 5. lipnja 2006.

Načelnik
**Mijo Kršić**, v. r.

Rješenje, NN 99/2006-2278